આ વાત અશ્વપાલક સામંતસિંહને કહે છે. બંને સાધુવેશે આવેલા મુસાફરોને રાજદરબારમાં આવવાનું ફરમાન છુટે છે. સામંતસિંહ બીજને કહે છે કે,તે કહ્યું એ વાત સાચી છે ? બીજ હા પાડે છે. અને પરિણામે હોડ લાગે છે કે, ઘોડી વિયાણે ત્યાં સુધી બંનેએ અહિં જ રહેવું. જો ઘોડીને બીજે કહ્યું તે પ્રમાણે વછેરું એક આંખે બાંડુ જન્મે તો સામંતસિંહ પોતાની બહેન લીલાદેવીને બીજ સાથે પરણાવે અને જો બીજે ભાખેલું વિધાન ખોટું પડે તો બીજનું માથું ડુલ !